kardosdrur/scandi-wiki huggingface dataset:
Trento

Trento, tidligere også kaldet Trient, er en italiensk by i Adige-dalen i regionen Trentino-Sydtyrol. Byen er hovedstad for regionen og for den autonome provins Trentino.

Byen har et areal på ca. 157 km² og indbyggere.

Byen er historisk set særligt kendt for at være det sted, hvor et af den romersk-katolske kirkes vigtigste konciler, Tridentinerkoncilet, blev afholdt i 1545-1563, hvilket blev begyndelsen til modreformationen.

Byens volleyballhold Trentino Volley er et af verdens bedste og er flerdobbelte mestre i CEV Champions League samt i verdensmesterskabet i volleyball for klubhold.

Referencer

Henvisninger
Erik Mortensen

Erik Mortensen kan henvise til flere personer:

 Erik Mortensen (modeskaber) – Dansk modeskaber.
 Erik Mortensen (folketingsmedlem) – Tidligere folketingsmedlem for Socialdemokratiet.
Erik Mortensen (modeskaber)

Erik Torben Mortensen (26. april 1926 i Frederikshavn – 23. juni 1998 i Paris) var en dansk internationalt anerkendt modeskaber.

Udgav i 1987 erindringsbogen Ej blot til pynt på Gyldendal.

Han vidste allerede fra en tidlig alder, at han ville være designer, og kom som 15-årig i lære hos den danske Holger Blom, hvor han fik en grundlæggende uddannelse som designer. I 1948 drog han til Paris, for at lære mere i modehuset Balmain. I 1982 blev han chefdesigner for huset, og fortsatte sådan indtil 1992, hvor han blev leder for modehuset Jean-Louis Scherrer.

Litteratur 
 Lone Bastholm, Erik – En bog om Erik Mortensen, Gyldendal, 2001. .

Eksterne henvisninger 
 

Erik Mortensen havde kunstnerisk udsmykning af M/F TychoBrahe

Modeskabere fra Danmark
Forenede Europæiske Venstrefløj/Nordisk Grønne Venstre

Venstrefløjsgruppen i Europa-Parlamentet - GUE/NGL (engelsk:  The Left in the European Parliament - GUE/NGL) er en konføderal politisk gruppe i Europa-Parlamentet. Gruppen består af de to europæiske partier Europæisk Venstreparti (European Left) og Nordisk Grønne Venstre Alliance.

Medlemspartier

Nuværende danske medlemmer
Nikolaj Villumsen fra Enhedslisten har siddet i gruppen siden Europa-Parlamentsvalget i maj 2019 som eneste danske medlem.

Tidligere danske medlemmer
Søren Søndergaard sad i Europa-Parlamentet fra 2007 til 2014, hvor han udtrådte før valget i maj 2014 og gav plads til Rina Ronja Kari, begge fra Folkebevægelsen mod EU. Rina Ronja Kari opnåede genvalg i 2014. Men ved valget i 2019 blev hun ikke valgt ind.  

I valgperioden 1999-2004 var Pernille Frahm (Socialistisk Folkeparti) medlem, mens Freddy Blak, Jens Okking og Ole Krarup blev medlemmer efter brud med deres respektive politiske grupperinger. 

I valgperioden 2004-2009 var gruppen eneste repræsentant fra Danmark Ole Krarup frem til årsskiftet 2006/2007, hvor han blev afløst af Søren Søndergaard, begge fra Folkebevægelsen mod EU. Nyvalgte MEP Margrete Auken valgte at sidde i Gruppen De Grønne/Den Europæiske Fri Alliance selvom hendes parti SF var medlem Nordisk Grønne Venstre Alliance.

Jonas Sjöstedt indtil 2006, partileder for det svenske Vänsterpartiet.

Eksterne henvisninger 
 GUE/NGL

Noter 

Grupper i Europa-Parlamentet
Annapurna (sanger)

Peter Elversang tidl. Peter Gundorph (født 4. april 1950)  er en dansk musiker, sanger og sangskriver, der blev kendt som medlem af gruppen Bifrost i sidste halvdel af 1970'erne under navnet Annapurna.

Om navnet Annapurna 
Peter Elversang begyndte at meditere i 1971 under den indiske yogi Swami Narayanananda.
Året efter aflagde han munkeløfte, der blandt andet indebærer cølibat.
I den forbindelse fik han navnet Swami Annapurnananda, efter Annapurna som er et andet navn for den indiske gudinde Parvati.
Annapurna er sanskrit og betyder "høstens gudinde", under det navn er hun gudinde for mad og restauranter.

Da han i 1975 startede med Bifrost, blev Annapurna hans kunstnernavn.

Familie 
Efter godt 6 år som munk blev han gift og fik 3 børn.
På et tidspunkt  opstod behovet for et nyt familienavn, forskelligt fra parrets respektive fødenavne og dér opstod efternavnet Elversang.
Efter en skilsmisse i 1993 er han cølibatist igen, en betegnelse Peter Elversang selv bruger, og har beholdt det nye familienavn.

Diskografi

Med Bifrost 
 Bifrost (1976)
 Til en sigøjner (1977)
 Læn Dem ikke ud (1979)

Børneplader 
 Dillen (1980)
 Calliforniske Frugter (1982)

Solo 
 Bright Dust (Tame Music 2001)
 Underets Vugge – nye danske salmer (Tame Music 2002)

Noter 

Sangere fra Danmark
Hørning

Hørning er en satellitby i Østjylland med , beliggende i Hørning Sogn. Byen ligger i Skanderborg Kommune og hører til Region Midtjylland. Den befinder sig sydvest for Aarhus og nord for Skanderborg.
 
Det meste af Hørning ligger på højden af et bakket terræn, mens stationen er mere lavtliggende. Byen fungerer i dag som satellitby til Aarhus med mange pendlere til og fra storbyen. Mod syd går jernbanestrækningen mod Skanderborg.

Hørning var indtil 2007 hovedbyen i Hørning Kommune, Århus Amt, men med Kommunalreformen i 2007 kom byen med i Skanderborg Kommune.

I 2001 blev jernbanestationen genoprettet efter at have været nedlagt siden 1979. Der er bygget en bro hen over togskinnerne og lavet cykelskure.

Stationsbyen 

Da jernbanen kom til Hørning, opstod der en livlig handel i "Stationsbyen". I Stationsbyen ligger Fregerslev Stadion, det social-psykiatriske boligtilbud Kjærsholm og den genoprettede station, hvor kun Arriva holder ind og opsamler passagerer. Der har boet mennesker siden vikingetiden på det sted, hvor stationsbydelen ligger. Centralt i byen og langs skinnerne ved jernbanen ligger huset "Støbegods", som engang var hjemsted for en smed og en købmand. I samme område ligger Rytterskolen fra 1721.

Erhverv 
I Hørning findes der et større antal virksomheder, lige fra de små til større fabrikker og transport firmaer. Hørning har en erhvervs forening kaldt Hørning City Forening.

Se også 
 Hørning Kirke

Kilder 
Erhvervs liv i Hørning, som InstallSound.dk - Lyd og lys udlejning, Skan Tryk, tekstil tryk. 

 
 
Byer i Skanderborg Kommune
Satellitbyer i Danmark

nl:Hørning (Skanderborg)
Ikast

Ikast i den nordlige ende af Ikast-Brande Kommune er en ældre stationsby i Midtjylland,
Byen har  og ligger i Ikast Sogn.

Ikast er en af landets største ikke-købstæder og ligger lidt nord for motorvejen primærrute 15. Der er 5 kilometer til Hernings forstad mod øst Hammerum, 26 kilometer til Silkeborg og 67 kilometer til Aarhus. Ikast er desuden centrum af Jylland med lige langt til kysterne i øst og vest.

Indbyggere på Ikast- og Herning-egnen kaldes uldjyder pga. den historiske trikotageindustri i området, og egnen går også under navnet Uldjylland. Der er flere hundrede trikotage- og tekstilvirksomheder. En har en kæmpe spinderok som vartegn. Byens handelscenter er en overdækket gågade. I centrum ligger Ikast Vandværksmuseum, som viser, hvordan man gennem byens historie har skaffet drikkevand. I tilknytning til museet ligger Ikast-tårnet, der engang var vandtårn, men nu er udsigtstårn for byen. Det stammer fra 1948.

Byen er kendt for kvindehåndbold med Herning-Ikast Håndbold, der har rod i Ikast FS, under hvilket navn den vandt DM i 1998. Holdet vandt DM i 2011, 2013 og 2015.

Men også det kendte fodboldhold FC Midtjylland har base i Ikast, da det er i Ikast at holdet træner.

Ikast har station på Skanderborg-Skjern-banen.

I den vestlige bydel Eskelund ligger kolonihaveområde Eskelund Kolonihaveforening.

Helt ude mod vest ligger den nyeste tilføjelse til Ikast, nemlig Hjertet. Som er et forsamlingssted for unge, hvor der er skate-ramper og løbehjulsbaner. Hjertet ligger ved siden af byens Internationale School Ikast-Brande, Ikast-Brande Gymnasium, VIA Pædagoguddannelsen og Herningholm Erhvervsgymnasium.

Historie 
I 1879 blev byen beskrevet: "Ikast med Kirke, Skole og Mølle". Ikast Station åbnede i 1877.

Omkring århundredeskiftet blev byen beskrevet: "Ikast (1340: Ycost), ved Landevejen, med Kirke, Præstegd., Skole, Missionshus (opf. 1897), Lægebolig, Sparekasse (opr. 1871; 31/3 1901 var Spar. Tilgodeh. 16,927 Kr., Rentef. 4 pCt., Reservef. 2143 Kr., Antal af Konti 166), Mølle, Andelsmejeri, Kro, Jærnbane- og Telegrafst. samt Postekspedition".

Ikast stationsby havde 330 indbyggere i 1906, 392 i 1911 og 719 indbyggere i 1916. I 1911, da byen havde 392 indbyggere, levede 23 af landbrug, 187 af håndværk og industri, 77 af handel og 37 af transport mm.

Ikast stationsby voksede kraftigt i mellemkrigstiden: byen havde 674 indbyggere i 1921, 1.193 i 1925, 1.607 i 1930, 2.250 indbyggere i 1935  og 2.787 indbyggere i 1940. I 1930, da byen havde 1.607 indbyggere, levede 56 af landbrug m.v., 899 af håndværk og industri, 201 af handel og omsætning, 102 af transport, 50 af immateriel virksomhed, 148 af husgerning m.v., 116 var ude af erhverv og 85 havde ikke oplyst indkomstgrundlag..

Ikast stationsby fortsatte sin befolkningsudvikling i efterkrigstiden: byen havde 3.059 indbyggere i 1945, 4.207 i 1950, 4.727 i 1955, 5.797 i 1960 og 7.559 indbyggere i 1965.

Galleri

Eksterne henvisninger 

 Ikast Turistbureau
 Ikast-Brande Kommune

Noter
Diagonalisering

I lineær algebra er en matrix  (hvor  er mængden af n×n-matricer over et legeme ) diagonaliserbar, hvis der findes en invertibel matrix  og en diagonalmatrix  således at

I dette fald siges  at diagonaliserer .

Man kan indse at  er diagonaliserbar hvis og kun hvis der findes en basis for  som udgøres af egenvektorer for A.

Matricer
Lystrup (Aarhus Kommune)

Lystrup ligger i Østjylland og er en satellitby til Aarhus med , beliggende i Lystrup Sogn. Byen er stationsby og ligger i Aarhus Kommune under Region Midtjylland. Foruden selve Aarhus, er byen det største byområde i kommunen. I det større lokalsamfund Lystrup-Elsted-Elev bor der 12.010 indbyggere den 1. januar 2018.

Lystrups navn oprinder fra en lokal høvding med navnet Lyr der boede i området omkring 1200-tallet. Lyr var inkarneret asedyrker og forsvor både kristendommen og at der nogen sinde måtte bygges en kirke på hans marker. Lyrs Gravhøj ligger den dag i dag nær den nuværende Lystrup Kirke, der blev bygget i 1989.

Området gik i mange år under betegnelsen Lyrstrup og sidenhen fik den sit nuværende navn Lystrup. I dag har byen udviklet sig og sammen med bydelen Elsted og den lille by Elev, udgør Lystrup i dag et større lokalsamfund 10 kilometer fra det centrale Aarhus.

Kilder 

Byer i Aarhus Kommune
Satellitbyer i Danmark
Byer og bydele med genforeningssten
Kæledyr

Et kæledyr er et dyr, man holder i sit hjem.

De mest almindelige kæledyr er hund og kat, men også forskellige former af gnavere anses som kæledyr. 

Et kæledyr er et dyr, som ejeren holder af og beholder pga. det selskab dyret tilbyder. Normalt skal disse dyr hverken arbejde eller spises af ejeren. At have et kæledyr kræver omsorg og den rette pleje.

Betegnelserne hobbydyr og selskabsdyr omfatter desuden dyr, ejeren ikke kan være social sammen med som krybdyr eller fisk.
Det er ikke usædvanligt at holde mere eksotiske pattedyr, og de går som regel under betegnelsen hobbydyr, da de kræver store udendørs anlæg, og det er ikke dyr, man aktivt bruger tid sammen med, men dyr man observerer.
Her kan næsebjørn, vaskebjørn og domesticerede arter af ræve nævnes.

Danskerne brugte i 2012 mere end 3,5 milliard kr. på kæledyr, foder og tilbehør; hver husstand med et kæledyr bruger i gennemsnit 6.000 kr. på kæledyret.

Forbudte selskabsdyr i Danmark 
Følgende er en liste over selskabsdyr forbudte at holde som privatperson i Danmark:

Fugle 

 Strudsefugle (dog ikke tinamuer)
 Stormfugle
 Pingviner
 Lappedykkere
 Lommer
 Årefodede
 Storkefugle (dog ikke nathejrer, ibisser og skestorke)
 Flamingoer
 Hyrdefugle
 Vestgribbe
 Hokkoer
 Hoatzin
 Tranefugle (dog ikke vandhøns og trompeterfugle)
 Mågevadefugle
 Steppehøns af arten pteroclidiformes
 Gøgefugle af familien Cuculidæ
 Natravne
 Sejlerfugle
 Biædere

Krybdyr 

 Havskildpadder
 Krokodiller (dog ikke af arterne ostæolæmus og paleosuchus)
 Alligatorer (dog ikke kinesisk alligator)
 Havslanger

Snoge 

 Liansnoge
 Boomslanger
 Snoge af arten rhabdophis
 Giftsnoge

Hugorme 

 Hugorme
 Jordhugorme
 Grubehugorme

Kvælerslanger 

 Tigerpythonslanger
 Klippepythonslanger
 Netpythonslanger
 Grøn anakonda

Varaner 

 Komodovaraner
 Båndvaraner
 Papuavaraner
 Nilvaraner (inkl. centralafrikansk nilvaran)

Pattedyr 

 Næbdyr
 Myrepindsvin
 Koalabjørne
 Vombat
 Kæmpekænguruer
 Flyvepungegern (dog ikke korthovedet flyvepungegern)
 Alle insektædere på nær pind- og børstesvin
 Hulepindsvin
 Træpindsvin
 Kaguanger
 Flagermus
 Bæveregern
 Bævere
 Flyveegern
 Skælhaleegern
 Alle gumlere på nær niringet bæltedyr
 Skældyr
 Jordsvin
 Sæler
 Hvaler
 Uparrettåede hovdyr (dog ikke domesticerede former)
 Parrettåede hovdyr (dog ikke domesticerede former)
 Elefanter
 Søkøer
 Primater (dog ikke egernaber)

Rovdyr 

 Ulvedyr på nær tamhund
 Kattedyr på nær tamkat
 Alle andre rovdyr på nær manguster, genette, fennekræve, næsebjørne og fritter
 Rød ræv (dog ikke domesticerede former)
 Ilder (dog ikke domesticerede former)
 Mink (dog ikke domesticerede former)

Leddyr 

 Brasiliansk kæmpeskolopender (scholopendra gigantea) samt scholopendra heros
 Skorpioner af arterne androctonus, buthus, centruroides, tityus, hottentotta, leiurus og parabuthus.

Edderkopper 

 Atrax robustus
 Phoneutria nigriventer
 Loxosceles reclusa
 Tegenaria agrestis
 Edderkopper af arten latrodectus
 Edderkopper af arten sicarius

Fisk 

 Stenfisk

Hajer 

 Stor hvid haj
 Tyrehaj
 Tigerhaj
 Blåhaj
 Stor hammerhaj (sphyrna mokarran)

Blæksprutter 

 Hapalochlæa maculosa
 Hapalochlæa lunulata

Se også 
 Husdyr

Henvisninger og eksterne kilder
Lars Simonsen

Lars Simonsen (født 19. september 1963 i Odense) er en dansk skuespiller.

Karriere 
Han er uddannet fra Aarhus Teater i 1990. Han har siden årtusindskiftet været en fast del af skuespillerensemblet på Odense Teater. Udover roller på Aarhus og Odense Teater, har han også optrådt på bl.a. Rialto Teatret, Gladsaxe Teater, Husets Teater og Betty Nansen Teatret.

Blandt de forestillinger han har medvirket i kan nævnes Peer Gynt, Breaking The Waves, Erasmus Montanus, Snart kommer tiden, Den gerrige, Hagbard og Signe, Maskerade, Pinocchios aske, Helligtrekongers aften og Primadonnaer på prøve.

Lars Simonsen har modtaget Robertprisen for bedste mandlige hovedrolle i 1985 og 1998 for henh. filmene Tro, håb og kærlighed og Barbara.

Fra tv huskes han fra bl.a. serierne Broen, Lærkevej, Livvagterne og  Landsbyen. Han havde også en mindre rolle i Rejseholdet i et afsnit fra 2002.

Privat er han gift med skuespillerinden Sanne Saerens Taasti.

Udvalgt filmografi 
 Tro, håb og kærlighed – 1984
 Den kroniske uskyld – 1985
 Når engle elsker – 1985
 Pelle Erobreren – 1987
 De nøgne træer – 1991
 Tøsepiger – 1996
 Bella min Bella – 1996
 Barbara – 1997
 Manden som ikke ville dø – 1999
 Klinkevals – 1999
 Rejseholdet - (2002)
 Landsbyen 
 Livvagterne
 Lærkevej – 2009
 Broen – 2011 og 2013
 Når lyset bryder ind – novellefilm – 2012
 1864 – 2014
 The Rain – 2018

Eksterne henvisninger 
 

Personer fra Odense
Skuespillere fra Danmark
Robertprisen for årets mandlige hovedrolle
Personer i Kraks Blå Bog
Hans Peter Børresen

Hans Peter Børresen (født 29. november 1825 i København, død 23. september 1901 i Ebenezer, Indien) var sammen med den norske straffefange Lars Olsen Skrefsrud stifter af Dansk Santalmission, som i dag er en del af Danmission. Han var gift med missionær Caroline Børresen.

Eksterne henvisninger 
 Salmonsens Konversationsleksikon – Hans Peter Børresen
 Dansk Biografisk Leksikon – Hans Peter Børresen
 Opslag i Den Store Danske
 Danmissions Fotoarkiv - Hans Peter Børresen

Protestanter fra Danmark
Kristne missionærer
Missionærer fra Danmark
Personer fra København
Kristian Halken

Kristian Halken (født 3. april 1955 i Horsens) er en dansk skuespiller, der har medvirket i både teater, revy, tv-serier og film.

Karriere 
Han er uddannet fra Statens Teaterskole i 1981.

Han har optrådt på en række scener, af hvilke kan nævnes Husets Teater og Nørrebros Teater og han har også medvirket i både Tivoli Revyen og Hjørring Revyen.

Blandt de forestillinger han har haft roller i kan nævnes Mine to søstre, Let's Kick Ass, Fagre voksne verden og Fader Vor.

I tv har han medvirket i serierne Madsen & co., TAXA, Langt fra Las Vegas, Rejseholdet, Krøniken, Badehotellet samt julekalendrene Gufol mysteriet, Nissernes Ø og Borgen; i sidstnævnte serie spiller han politikeren Erik Hoffmann fra det fiktive parti, Ny Højre.

Hæder 
1992: Ole Haslunds Kunstnerfond
2001: Årets Reumert for mandlige birolle
2003: Årets Reumert for mandlige birolle

Filmografi

Film 
 Cirkus Casablanca – 1981
 Farligt venskab – 1995
 Kun en pige – 1995
 Ørnens øje – 1997
 Kærlighed ved første hik – 1999
 Klinkevals – 1999
 Juliane – 2000
 Olsen-banden Junior – 2001
 Min søsters børn i sneen – 2002
 Se til venstre, der er en Svensker – 2003
 De grønne slagtere – 2003
 Anklaget – 2005
 Voksne mennesker – 2005
 Af banen! – 2005
 Solkongen – 2005
 Allegro – 2005
 Sprængfarlig bombe – 2006
 Anja og Viktor - Brændende kærlighed – 2007
 Til døden os skiller – 2007
 Guldhornene – 2007
 Karlas kabale – 2007
 Remix – 2008
 MollyCam – 2008
 Himlen falder – 2009
 Kærestesorger – 2009
 Oldboys – 2009
 Dirch – 2011
 Kapgang (2014)
 Ninna (2019)
 En helt almindelig familie (2019)

 Tv-serier Madsen & co. TAXA Langt fra Las Vegas Rejseholdet Krøniken Gufol mysteriet (1997) - Eddie 
 Nissernes Ø (2003) - Vagtnissen Vagn
 Borgen (2013, Sæson 3) - Erik Hoffmann
 Badehotellet (2013-nu) - Peter Andreas Kjær
 Norskov (2015-17) - Erik Roslund
 Labans Jul (2017) - Poul / Sirius
 Hr. Skægs Hotel (2019)

 Teater Mine to Søstre, Husets Teater (2001)Spindoctor, Nørrebros Teater (2003)Som man behager, Grønnegårds Teatret (2003)Danny Crowe Show, Mungo Park (2003)Tusind og én nat — NU, Betty Nansen Teatret (2003)Skyelskeren, Sorte Hest (2006) - Søren KierkegaardDen Indbildt Syge, Folketeatret (2011)Gengangere, Det Kongelige Teater (2011)Vildanden, Det Kongelige Teater (2013)Mefisto, Betty Nansen Teatret (2014)Pelle Erobreren, Østre Gasværk (2018)Vredens druer, Betty Nansen Teatret (2018)De lystige koner, Folketeatret (2018)Corydong, Teater Grob (2019)Amadeus'', Det Konglige Teater (2019)

Referencer

Eksterne henvisninger 
 

Skuespillere fra Danmark
Personer fra Horsens
Personer i Kraks Blå Bog
Modtagere af Ole Haslunds Kunstnerfonds legat
Reumertprisen for årets mandlige birolle
Risskov Skole

Risskov Skole er en skole i Risskov, en forstad til Aarhus. Der har været en eller anden form for skole i Vejlby-Risskov-området siden midten af 1700-tallet. I 1858 indviedes Vejlby Skole (Nu Gammel Vejlby Kro) og i 1901 blev en ny skole indviet i Vejlby tæt ved. I begyndelsen af 1900-tallet voksede både Vejlby, stationsbyen (nu Stationsgade) og Vejlby Krat. Derfor besluttede man at bygge en helt ny skole på marken mellem feddet, Vejlby og stationen. Landsbyboerne ville have den nye skole placeret i landsbyen, hvor den jo plejede at ligge og fedboerne ville have den på feddet, så det blev et (i dag) indlysende fornuftigt kompromis, idet skolen placeredes lige midt imellem. Alle elever fik langt til skole – men lige langt vel at mærke. 

Skolen er tegnet af M.B. Fritz med Ulstrup Slot som forbillede og indvielsen fandt sted 8. april 1927.. I takt med at hele området blev bebygget efter 2. verdenskrig, voksede skolen og havde på et tidspunkt over 1200 elever. Skolen har to afdelinger: En undervisningsafdeling med 805 elever fordelt i 34 klasser og en skolefritidsafdeling med 270 børn fordelt på 13 grupper. Skolen har 3-4 spor fra børnehaveklasse til 9. klasse.

Risskov Skole er blevet renoveret mange gange i årenes løb, og sidst i 2005, hvor der er blevet bygget nyt pædagogisk servicecenter, et areal til storrumsundervisning, teater, forældremøder e.a. samt et fællesareal, som fortrinsvis benyttes af indskolingsklasser og grupper.

Risskov Skole har gennem årene deltaget i adskillige forsøgs- og udviklingsarbejder f.eks. matematik i udvikling, idræt i forandring, udvekslingsskoler med skoler i Letland, Tyskland og England. Desuden har børnehaveklasselederne og matematiklærerne deltaget i Comeniusprojekter, hvor der blev udvekslet ideer og pædagogiske tanker og tiltag med lande fra det øvrige Europa.

Under 2. verdenskrig var tyske soldater indkvarteret på Risskov Skole, og umiddelbart efter befrielsen gav skolen i nogle uger husly til menige fra en afdeling af Montgomerys ørkenrotter. I skolens festsal (i dag lærerværelse) afsløredes i 1959 som gave fra Ny Carlsbergfondet en vægdekoration, "Daggry", af maleren Mogens Zieler.

Eksterne henvisninger 
 Risskov Skoles hjemmeside
 Lokalhistorisk beskrivelse

Noter 

Uddannelse i Aarhus
Folkeskoler i Aarhus Kommune
Skole
Lapidarium

Et lapidarium er et område, oftest i forbindelse med en kirkegård, hvor særligt bevaringsværdige minde- og gravsten opstilles.

Lapis betyder sten og et lapidarium er en udstilling eller samling af sten. I Danmark kendes ordet fra kirkegårdenes samlinger af gravsten, men andre steder bruges udtrykket om andre stensamlinger.
På kirkegårdene ses tit udvalgte bevaringsværdige sten samlet i en slags udendørs museum, men mange steder er det blot alle gravsten fra nedlagte grave samlet eet sted på kirkegården, hvilket så også er et lapidarium omend mere uformelt.

Der er ikke bestemte regler for hvilke sten eller hvordan de sættes i et lapidarium, men der er regler i kirke- og museumslov, for hvordan menighedsrådet skal sortere, når de skal rydde ud i gravsten, der ikke er afhentet af ejerne efter fredningstiden.

Se også 
 Benhus
 Kongernes Lapidarium

Eksterne henvisninger 

Kirkegårde
Lars Olsen Skrefsrud

Lars Olsen Skrefsrud (født 4. februar 1840, i Fåberg (dagens Lillehammer kommune), Norge – død 11. december 1910, Benagaria, Indien) var sammen med Hans Peter Børresen stifter af Dansk Santalmission. Han var norsk straffefange og blev siden missionær i Benagaria, Indien. Efterfølger: Paul Olaf Bodding.

Eksterne henvisninger
 Danmissions fotoarkiv - Lars Olsen Skrefsrud

Kristne missionærer
Missionærer fra Norge

ko:루터교 성인 달력
Jamesbugten

James Bay (fransk, Baie James) er et stort vandområde i den sydlige ende af Hudsonbugten i Canada. Bugten har grænser til provinserne Quebec og Ontario. Øerne i bugten hører til Nunavutprovinsen. Den største af disse øer er Akimiski Island.

Eksterne henvisninger 

Bugter i Canada
Skødespil

Et sejlskibs skødespil benyttes til at trække i "skøder" – dvs. trække i det tov, som benyttes til at styre sejlet på et skib.

Skødespillet består af en tromle med et håndtag. Ved at dreje tromlen kan man vikle skødet omkring tromlen og hermed levere en kraftudveksling, der gør det nemmere at trække i tovet. Denne kraftudveksling sker ved hjælp håndtagets længde, tromlens tykkelse, samt en gearing af spillet.

Spillet kan evt. drives ved hjælp af elektricitet eller hydraulik

Eksterne henvisninger 
  Andersen Winches 
  Harken
  Lewmar

Skibsterminologi
Ejderlandet

Ejderlandet i det nordlige Tyskland, er landskabet mellem Slien og Ejderen i Sydslesvig. Ejderlandet er en del af den tyske kreds Rendsborg-Egernførde.

Slesvig-Holstens geografi
Falden engel

I religion er en falden engel en engel, der har forladt sin oprindelige plads i Himmelen eller er mislykkedes på vej mod at blive engel. Den har forbrudt sig mod Guds vilje og er blevet forvist. Den bedst kendte faldne engel er Satan (Lucifer).

Ifølge nogle traditioner vil en falden engel flakke hvileløst omkring på jorden indtil dommedag, hvor de så vil blive forvist til Helvede.

Eksterne henvisninger 

Engle
Normisjon

Normisjon er et norsk missionsselskab, der 1. januar 2001 blev etableret som en sammenslutning af to indremissionsselskaber (Det norske lutherske indremissionsselskab og Langesundsfjordens indremisjonsselskap) og ét ydremissionsselskab (Den norske Santalmission). Normisjon blev stiftet et år efter det danske søsterselskab, Danmission, der også er en fusion, dog kun af ydremissionsselskaber.

Kristne organisationer
Religion i Norge
Organisationer fra Norge
Etableret i 2001